Στέφεν Τσούμπερ

Ο **Στέφεν Τσούμπερ** (γερμανικά: *Steven Zuber*, 17 Αυγούστου 1991) είναι Ελβετός επαγγελματίας ποδοσφαιριστής, ο οποίος αγωνίζεται ως πλάγιος μέσος/επιθετικός μέσος για τον Ατρόμητο Αθηνών. Είναι διεθνής με την Εθνικής Ελβετίας ανδρών.

## Σταδιοδρομία σε συλλόγους

### Γκρασχόπερς Ζυρίχης
Ο Τσούμπερ έκανε το ντεμπούτο του στην πρώτη ομάδα της Γκρασχόπερς Ζυρίχης στις 12 Ιουλίου 2008 στον δεύτερο γύρο του Κυπέλλου Ιντερτότο, στον επαναληπτικό αγώνα εναντίον της ΚΣ Μπέσα, όπου μπήκε ως αλλαγή στο 83ο λεπτό. Στις 3 Αυγούστου, έκανε την πρώτη του εμφάνιση στη Σούπερ Λιγκ Ελβετίας, στην ισοπαλία με 1–1 εναντίον της Βαντούζ.

### ΤΣΣΚΑ Μόσχας
Στις 5 Ιουλίου 2013, ο Τσούμπερ υπέγραψε πενταετές συμβόλαιο με την πρωταθλήτρια Ρωσίας, ΤΣΣΚΑ Μόσχας. Έκανε το ντεμπούτο του στις 13 Ιουλίου εναντίον της Ζενίτ Αγίας Πετρούπολης στο Σούπερ Καπ Ρωσίας 2013, το οποίο κέρδισε η ΤΣΣΚΑ με 3–0. Έκανε το ντεμπούτο του στο πρωτάθλημα τέσσερις ημέρες αργότερα με αντίπαλο την Ουράλ.

### Χόφενχαϊμ
Στις 14 Αυγούστου 2014, ο Τσούμπερ μετακόμισε στο Χόφενχαϊμ με τετραετές συμβόλαιο. Στις 25 Ιανουαρίου 2017, επέκτεινε το συμβόλαιό του μέχρι το 2020.

#### Στουτγκάρδη (δανεισμός)
Στις 9 Ιανουαρίου 2019, ο Τσούμπερ παραχωρήθηκε ως δανεικός στην ΦφΜ Στουτγκάρδη μέχρι το τέλος της σεζόν.

### Άιντραχτ Φραγκφούρτης
Στις 4 Αυγούστου 2020, ο Τσούμπερ μεταγράφηκε στην Άιντραχτ Φραγκφούρτης της Μπούντεσλιγκα, όπου υπέγραψε τριετές συμβόλαιο.

### Α.Ε.Κ.
Στις 30 Αυγούστου 2021 υπέγραψε συμβόλαιο μονοετούς δανεισμού με την Α.Ε.Κ.. Η συμφωνία μεταξύ των δύο συλλόγων περιλάμβανε επιλογή εξαγοράς ύψους 2.000.000 €, ενώ ο Τσούμπερ θα υπέγραφε τριετές συμβόλαιο αν η ΑΕΚ αποφάσιζε να τον αγοράσει. 

Στις 6 Μαΐου του 2022, η οψιόν αγοράς ενεργοποιήθηκε με τον Τσούμπερ να παραμένει στην ΑΕΚ. Ήταν από τους πρωταγωνιστές της σεζόν 2022–23 για την ΑΕΚ, μετρώντας 8 γκολ βοηθώντας την ομάδα του να κατακτήσει το νταμπλ.

## Εθνική ομάδα
Ο Τσούμπερ ήταν μέλος της Ελβετίας Κ17 τα έτη 2007–08 και ονομάστηκε στην εφεδρική ομάδα για το Ευρωπαϊκό Πρωτάθλημα Κ17 που διεξήχθη τον Μάιο του 2008. Ο Τσούμπερ ήταν μέλος της ολυμπιακής ομάδας Ελβετίας που συμμετείχε στους Θερινούς Ολυμπιακούς Αγώνες του 2012 στο Λονδίνο. Στις 17 Μαρτίου 2017, κλήθηκε στην Εθνική Ελβετίας ανδρών.

Συμπεριλήφθηκε στην 23άδα της Ελβετίας για το Παγκόσμιο Κύπελλο του 2018 στη Ρωσία. Ξεκίνησε τα 2 πρώτα παιχνίδια των ομίλων εναντίον της Βραζιλίας και της Σερβίας, σημειώνοντας το γκολ της ομάδας στην ισοπαλία με 1–1 εναντίον της Βραζιλίας στον πρώτο αγώνα της ομάδας. Ξεκίνησε τον αγώνα της φάσης των 16 με τη Σουηδία, καθώς η ομάδα ηττήθηκε με 1–0 και αποκλείστηκε από τη συνέχεια της διοργάνωσης.

Τον Μάιο του 2019, έπαιξε στους τελικούς του Πρωταθλήματος Εθνών ΟΥΕΦΑ 2018–19, όπου η Ελβετία τερμάτισε 4η.

Ο Τσούμπερ συμπεριλήφθηκε στην ομάδα της Ελβετίας για το Ευρωπαϊκό Πρωτάθλημα του 2020. Έπαιξε σημαντικό ρόλο στη νίκη της Ελβετίας επί της Γαλλίας στη φάση των 16, όπου έδωσε μια ασίστ και κέρδισε πέναλτι. Ολοκλήρωσε επίσης τη διοργάνωση ως πρώτος σε ασίστ, με 4.

## Τίτλοι
**Γκρασχόπερς**

* Κύπελλο Ελβετίας: 2012–13

**ΤΣΣΚΑ Μόσχας**

* Πρωτάθλημα Ρωσίας: 2013–14
* Σούπερ Καπ Ρωσίας: 2013, 2014

**ΑΕΚ**

* Πρωτάθλημα Ελλάδος: 2022–23
* Κύπελλο Ελλάδος: 2022–23

**Ατομικές διακρίσεις**

* Πρώτος σκόρερ του Κυπέλλου Ελβετίας: 2010–11
* Πρώτος σε ασιστ στο Γιούρο: 2020

## Παραπομπές


## Εξωτερικοί σύνδεσμοι

* Προφίλ στο Transfermarkt.com

Κατηγορία:Ελβετοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελβετίας Κ17
Κατηγορία:Ποδοσφαιριστές Εθνικής Ελβετίας Κ19
Κατηγορία:Ποδοσφαιριστές Εθνικής Ελβετίας Κ21
Κατηγορία:Ποδοσφαιριστές ολυμπιακής ομάδας Ελβετίας
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές ΤΣΣΚΑ Μόσχας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ρεγκιονάλλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΦΚ Ζυρίχη